CELEX: 32009R0566
Language: fi
Date: 2009-06-29 00:00:00
Title: Komission asetus (EY) N:o 566/2009, annettu 29 päivänä kesäkuuta 2009 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Melton Mowbray Pork Pie (SMM))

30.6.2009   
            
            
               FI
            
            
               Euroopan unionin virallinen lehti
            
            
               L 168/20
            
         KOMISSION ASETUS (EY) N:o 566/2009,
   annettu 29 päivänä kesäkuuta 2009,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Melton Mowbray Pork Pie (SMM))
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 4 kohdan,
   sekä katsoo seuraavaa:
   
               (1)
            
            
               Yhdistyneen kuningaskunnan hakemus nimityksen ”Melton Mowbray Pork Pie” rekisteröimisestä on julkaistu Euroopan unionin virallisessa lehdessä
                   (2) asetuksen (EY) N:o 510/2006 6 artiklan 2 kohdan mukaisesti ja mainitun asetuksen 17 artiklan 2 kohdan nojalla.
            
         
               (2)
            
            
               Koska komissiolle ei ole toimitettu asetuksen (EY) N:o 510/2006 7 artiklan mukaisia vastaväitteitä, nimitys on rekisteröitävä.
            
         
               (3)
            
            
               Asetuksen (EY) N:o 510/2006 13 artiklan 3 kohdan toisen alakohdan mukaisesti siirtymäkausi voidaan vahvistaa myös siihen jäsenvaltioon tai kolmanteen maahan sijoittautuneille yrityksille, jossa maantieteellinen alue sijaitsee, edellyttäen, että asianomaiset yritykset ovat laillisesti pitäneet kyseisiä tuotteita kaupan käyttäen kyseisiä nimiä jatkuvasti vähintään viiden vuoden ajan ennen mainitun asetuksen 6 artiklan 2 kohdassa tarkoitettua julkaisupäivää ja että asia on käsitelty mainitun asetuksen 5 artiklan 5 kohdassa tarkoitetussa kansallisessa vastaväitemenettelyssä.
            
         
               (4)
            
            
               Yhdistyneen kuningaskunnan viranomaiset ovat vahvistaneet komissiolle 6 päivänä huhtikuuta 2009 päivätyllä kirjeellä, että Yhdistyneen kuningaskunnan alueelle sijoittautuneet yritykset Pork Farms Ltd, Stobarts Ltd ja Kerry Foods Ltd täyttävät asetuksen (EY) N:o 510/2006 13 artiklan 3 kohdan toisessa alakohdassa säädetyt edellytykset.
            
         
               (5)
            
            
               Kyseiset yritykset voivat näin ollen käyttää rekisteröityä nimitystä ”Melton Mowbray Pork Pie” viiden vuoden siirtymäaikana tämän asetuksen voimaantulosta alkaen,
            
         ON ANTANUT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   Pork Farms Ltd-, Stobarts Ltd- ja Kerry Foods Ltd -nimiset yritykset voivat kuitenkin käyttää mainittua nimitystä viiden vuoden ajan tämän asetuksen voimaantulopäivästä alkaen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä kesäkuuta 2009.
      
         
            Komission puolesta
         
         Mariann FISCHER BOEL
         
            Komission jäsen
         
      
   
   
      (1)  EUVL L 93, 31.3.2006, s. 12.
   
      (2)  EUVL C 85, 4.4.2008, s. 17.
   LIITE
   Ihmisravinnoksi tarkoitetut perustamissopimuksen liitteeseen I kuuluvat maataloustuotteet:
   
      Luokka 1.2   Lihavalmisteet (kuumennetut, suolatut, savustetut jne.)
   
   YHDISTYNYT KUNINGASKUNTA
   Melton Mowbray Pork Pie (SMM)